“As jy buitendien Facebook Messenger gebruik, gaan die nuwe reëls jou nie beïnvloed nie. Facebook gebruik baie meer van sy gebruikers se inligting as WhatsApp,” verduidelik hy.
Marius Vermaak, wat onlangs vir die eerste keer Telegram geïnstalleer het om te sien hoe dit lyk en werk, is bekommerd dat kinders moontlik blootgestel kan word aan eksplisiete inhoud soos pornografie. Vermaak verduidelik wanneer jy na die opsielys in Telegram navigeer en die “people nearby”-opsie kies, verskyn mense wat ook in die omgewing woon en Telegram gebruik se profiele. Daarbenewens wys dit vir jou groepe wat deur administrateurs in die omgewing gestig is.